Source: https://e-justice.europa.eu/content_insolvency_registers-110--printAll-ro.do?useContId=73367
Timestamp: 2019-09-17 13:33:49+00:00
Document Index: 16375773

Matched Legal Cases: ['articolul 13', 'articolul 22', 'articolul 106', 'articolul 12', 'articolul 22', 'articolul 116', 'articolul 234', 'articolul 34', 'articolul 38']

Această pagină oferă o prezentare generală a registrului bulgar de insolvenţă.
Ce oferă registrul bulgar de insolvenţă?
Registrul bulgar de insolvenţă este format din trei părţi:
O parte a registrului administratorilor este accesibilă prin intermediul site-ului Ministerului Justiţiei. Cu toate acestea, partea disponibilă pentru public nu permite accesul la datele cu caracter personal sau la datele care urmează să fie verificate de administratori.
Registrul vânzărilor şi licitaţiilor este disponibil prin intermediul site-ului Ministerului Economiei, Energiei şi Turismului bulgar.
Registrul procedurilor de insolvenţă nu este o bază de date centralizată din cauza lipsei conectivităţii între instanţe.
Este gratuit accesul la registrul bulgar de insolvenţă?
Accesul la registrul bulgar de insolvenţă este gratuit.
Cum să căutaţi în registrul bulgar de insolvenţă
Pe site puteţi găsi un administrator fiduciar căutând după:
numărul de identitate unificat
parte a numărului ordinului de numire al ministerului
stare - activ sau nu
Cum să căutaţi o vânzare
Buletinul vânzărilor poate fi accesat pe site-ul Ministerului Economiei, Energiei şi Turismului.
Istoricul registrului de insolvenţă bulgar
Sistemul a fost înfiinţat în 2003 după realizarea proiectului Phare BG 0103.04 „Consolidarea sistemului de insolvenţă”. Scopul acestuia este de a crea un sistem informatic pentru insolvenţă şi de a include toate informaţiile într-o bază de date unificată. Sistemul funcţionează în unele instanţe: instanţele districtuale, curţile de apel, Curtea Supremă de Casaţie.
Registre de insolvenţă - Republica Cehă
Această secțiune vă prezintă în mod succint registrul de insolvență al Republicii Cehe.
Ce informații oferă registrul de insolvență ceh?
Registrul de insolvență al Republicii Cehe este deținut și întreținut de Ministerul Justiției din Republica Cehă.
Este gratuit accesul la registrul de insolvență ceh?
Accesul la registru este gratuit.
Căutarea în registrul de insolvență ceh
Folosind motorul de căutare avansată se poate accesa conținutul integral al documentelor din registru, în format PDF.
Istoricul registrului de insolvență ceh
Registrul conține informații începând cu data de 1 ianuarie 2008.
Registre de insolvenţă - Danemarca
Danemarca nu deţine un registru de insolvenţă.
Ultima actualizare: 07/08/2019
Această secțiune vă oferă o scurtă prezentare a serviciului de insolvență oferit de Registrul comerțului din Estonia.
Ce informații privind insolvența sunt disponibile în Estonia?
Estonia nu deține un registru de insolvență distinct. Cu toate acestea, Registrul comerțului din Estonia și registrul asociațiilor și fundațiilor non-profit conțin informații privind falimentul persoanelor juridice și al persoanelor care desfășoară activități independente. Informații privind falimentul persoanelor fizice și juridice se găsesc, de asemenea, în publicația oficială electronică Ametlikud Teadaanded (Anunțuri oficiale). Aceasta publică și declarații privind intrarea în faliment și informații privind procedura falimentului.
Pe baza unei hotărâri judecătorești, registrul comerțului și registrul asociațiilor și fundațiilor non-profit din Estonia publică următoarele informații:
închiderea unei proceduri de faliment, fără declararea falimentului;
declarația de intrare în faliment, împreună cu numele și codul numeric personal al administratorului judiciar, precum și o notă care indică faptul că acesta reprezintă societatea;
anularea unei declarații de intrare în faliment, împreună cu o notă care arată continuarea activității de către societate;
anularea unei declarații de intrare în faliment și radierea societății din registru;
închiderea procedurii de faliment și radierea societății din registrul sau continuarea activităților societății;
derularea unei proceduri de conciliere și durata acesteia, împreună cu o notă care arată continuarea activității de către societate;
anularea concilierii și redeschiderea procedurii de intrare în faliment, cu o notă prin care se arată că societatea este reprezentată de un administrator judiciar;
încetarea concilierii la expirarea termenului stabilit și încetarea mandatului administratorului judiciar.
În registru nu sunt incluse detalii privind interdicțiile în materie de comerț impuse unui debitor sau persoanei care îl reprezintă și nici eventuala interdicție de a continua activitatea comercială.
Registrul comercial din Estonia conține următoarele informații privind persoanele juridice aflate în stare de faliment:
codul de înregistrare;
numele administratorului judiciar;
numele membrului (membrilor) din consiliul de administrație;
data hotărârii/deciziei de deschidere a procedurii de faliment și numărul hotărârii din cauza civilă.
Este gratuit accesul la informații privind insolvența?
Accesul la datele din registru se poate face prin intermediul serviciilor de înregistrare, online și în cabinetele notariale. Serviciile de înregistrare oferă acces gratuit la datele din registrul comerțului, din registrul asociațiilor cu scop nelucrativ și al fundațiilor, precum și la documentele din dosare.
Nu se percep taxe pentru cercetările online privind persoanele juridice, persoanele care desfășoară activități independente, filialele societăților străine și nici pentru informațiile cu privire la proceduri judiciare sau pentru accesul la datele conținute în evidențele registrului (inclusiv istoric). În schimb, pentru alte căutări, inclusiv datele istorice din registru, precum și pentru a avea acces la rapoarte anuale, la prevederile legale și la alte documente, se percep taxe. Tarifele percepute pentru utilizarea de date informatice în registrul comercial sunt stabilite printr-un regulament al ministrului justiției.
De asemenea, se percep taxe pentru consultarea datelor din registru și a documentelor dintr-un dosar efectuată într-un cabinet notarial. Onorariile aferente acestor căutări sunt prevăzute în Legea privind onorariile notarilor.
Accesul la publicația oficială electronică Ametlikud Teadaanded (anunțuri oficiale) este gratuit.
Detalii privind interdicțiile comerciale sunt publicate și accesibile în mod gratuit online.
Căutarea informațiilor privind insolvența
Puteți căuta o persoană juridică sau o persoană care desfășoară o activitate independentă în sistemul de informații al Registrului comerțului după denumirea societății sau după codul de înregistrare. Statutul persoanei juridice sau al persoanei care desfășoară o activitate independentă indică dacă aceasta este în stare de faliment.
Istoricul serviciului de informații privind insolvența
Serviciul de informații privind insolvența din Estonia funcționează de la data de 1 septembrie 1995.
Registre de insolvenţă - Irlanda
Această secțiune vă prezintă informații cu privire la registrul de insolvență din Irlanda.
Ce informații oferă registrul de insolvență irlandez?
Irlanda nu deține un registru separat de insolvență a întreprinderilor. Pentru informații cu privire la insolvența întreprinderilor pot fi consultate rapoartele Oficiului Registrului Comerțului din Irlanda.
Registrul de falimente personale este un registru pe suport de hârtie păstrat în Biroul judecătorului sindic de la Curtea Superioară. Acesta conține detalii cu privire la falimentele declarate de Curtea Superioară a Irlandei.
Registrul de insolvențe personale este, de asemenea, un registru pe suport de hârtie. Acesta este reglementat prin instrumentul statutar S.I. nr. 334 din 2002 – Regulamentele Comunităților Europene (Insolvența personală) din 2002, și conține detalii cu privire la insolvențele personale declarate de instanțele din celelalte state membre ale Uniunii Europene (în conformitate cu notificarea comunicată reprezentantului oficial pentru probleme de faliment).
Este gratuit accesul la registrul de insolvență irlandez?
Nu. Se percepe o taxă la fiecare sesiune de căutare. În secțiunea Reguli și taxe a site-ului internet al Serviciului instanțelor sunt disponibile detalii privind taxele. Taxa se aplică și în cazul în care nu se obține niciun rezultat în urma căutării – adică în cazul în care nu există date de intrare care să corespundă criteriilor de căutare din registre.
Cum puteți căuta în registrul de insolvență irlandez
Se pot efectua căutări în Registrul de falimente personale doar prin prezentarea în persoană la Examiners Office, 2nd Floor Phoenix House, Phoenix Street North, Smithfield, Dublin 7.
Istoricul registrului de insolvență irlandez
Registrul de falimente personale conține informații începând cu anul 1922.
Registre de insolvenţă - Grecia
Grecia nu are un site web al registrelor de insolvență. Digitalizarea și interfața electronică a bazelor de date sunt în curs de realizare.
Ce oferă registrul de insolvență din Grecia?
Conform legislației din Grecia, procedurile de insolvență sunt:
falimentul (articolele 1-61 din Legea 3588/2007, articolul 13 alineatele (1)-(4) din Legea 4013/2011, articolul 22 alineatul (1) din Legea 4055/2012);
lichidarea specială cu continuarea funcționării (ειδική εκκαθάριση εν λειτουργία) [articolul 106 litera (k) din Legea 3588/2007, articolul 12 din Legea 4013/2011];
rezoluția în etapa de prefaliment (προπτωχευτική διαδικασία εξυγίανσης) (articolele 70-101 din Legea 3588/2007, articolul 22 alineatul (2) din Legea 4055/2012, articolul 116 alineatul (3) și articolul 234 alineatele (1)-(3) din Legea 4072/1012);
planurile de restructurare [articolele 109-123 din Legea 3588/2007, articolul 34 alineatul (1) din Legea 3858/2010];
procedura simplificată pentru falimente minore (απλοποιημένη διαδικασία επί πτωχεύσεων μικρού αντικειμένου) (articolele 162-163 din Legea 3588/2007);
Instanțele civile districtuale locale (ειρηνοδικεία) sunt competente în judecarea cauzelor și pronunțarea de hotărâri privind cererile de faliment care vizează persoane fizice.
Instanțele locale de prim grad de jurisdicție (πρωτοδικεία) sunt competente în judecarea cauzelor și pronunțarea de hotărâri privind cererile de faliment care vizează asociații (προσωπικές εταιρίες), parteneriate limitate (ετερόρρυθμες εταιρίες), parteneriate generale (ομόρρυθμες εταιρίες), societăți cu capital privat (ιδιωτικές κεφαλαιουχικές εταιρίες), societăți cu răspundere limitată (εταιρίες περιορισμένης ευθύνης), societăți publice cu răspundere limitată (ανώνυμες εταιρίες), societăți europene și societăți cooperative europene.
Certificatele necesare pentru procedurile de faliment sunt eliberate de Registrul General al Comerțului, (Γενικό Εμπορικό Μητρώο – ΓΕΜΗ) din cadrul Camerelor de Comerț locale.
Este gratuit accesul la registrul de insolvență din Grecia?
Modul de căutare în registrul de insolvență din Grecia
Istoricul registrului de insolvență din Grecia
Registre de insolvenţă - Franţa
Registre de insolvenţă - Italia
Ministerul Justiției din Italia are în curs de realizare un nou sistem electronic pentru a gestiona datele legate de insolvență.
Ultima actualizare: 02/10/2018
Registre de insolvenţă - Cipru
Această secțiune a site-ului internet conține o scurtă prezentare a registrului privind falimentele și lichidările din Cipru (Μητρώο Πτωχευσάντων και Εκκαθαρίσεων Εταιρειών).
Secțiunea privind falimentele (Κλάδος Πτωχεύσεων και Εκκαθαρίσεων) se ocupă cu primirea și administrarea activelor persoanelor fizice și juridice insolvente și informează Departamentul registrului comerțului și de administrare judiciară (Τμήμα Εφόρου Εταιρειών και Επίσημου Παραλήπτη) din cadrul Ministerului Comerțului, Industriei și Turismului (Υπουργείο Εμπορίου, Βιομηχανίας και Τουρισμού). Secțiunea ține o evidență a persoanelor fizice insolvente. Dacă o societate comercială este lichidată, informația este înscrisă în registrul comercial. Pentru informații suplimentare, vă rugăm să contactați Departamentul registrului comerțului și de administrare judiciară.
Ce informații oferă registrul de insolvență?
Este gratuit accesul la registrul de insolvență?
Cum puteți căuta în registrul de insolvență
Istoricul registrului de insolvență
Registrul de insolvență cuprinde informații cu privire la procedurile de insolvență începând din anul 1931 până în prezent.
Departamentul registrului comerțului și de administrare judiciară (Τμήμα Εφόρου Εταιρειών και Επίσημου Παραλήπτη)
Ministerul Comerțului, Industriei și Turismului (Υπουργείο Εμπορίου, Βιομηχανίας και Τουρισμού)
Registre de insolvenţă - Letonia
Această secțiune vă oferă o prezentare a registrelor de insolvență din Letonia.
Ce informaţii oferă Registrul de insolvenţă din Letonia?
Registrul de insolvenţă din Letonia oferă informaţii privind:
administratorii;
procedurile de insolvență în ceea ce privește persoanele fizice și juridice;
procedurile de supraveghere judiciară;
procedurile de supraveghere nejudiciară;
Registrul de insolvență este accesibil tuturor persoanelor, iar evidențele acestuia se bucură de credibilitate. Acesta este deţinut de Registrul Comerţului din Republica Letonia.
Este gratuit accesul la Registrul de insolvenţă din Letonia?
Da, informaţiile din Registrul de insolvenţă din Letonia pot fi accesate gratuit, dar se plăteşte o taxă dacă o persoană doreşte să primească informaţiile sub forma unui document.
Pentru a primi din partea Registrului Comerțului un extras sau alt document privind codurile personale de identificare ale unui debitor (persoană fizică) sau ale unui administrator, contactați Registrul Comerțului, depunând o cerere de informații în format clasic sau în format electronic, folosind portalul Latvija.lv.
Cum puteți căuta în registrul de insolvență din Letonia
Secţiunea „Administratori” conține informații privind administratorii, și anume:
adresa sediului şi informaţiile de contact;
numărul certificatului;
data de valabilitate a certificatului.
Informaţii cu privire la administratorii ale căror certificate au expirat sunt puse la dispoziţie din evidenţele istorice din cadrul Vēsturiskie dati. Link-ul „Izziņa” oferă acces la toate informaţiile privind fiecare administrator în parte, care au fost înregistrate în Registrul de insolvenţă din Letonia.
Pentru a căuta informații în registrul de insolvență privind un anumit subiect (persoană fizică sau juridică), folosiți secțiunea Meklēt. Informațiile pot fi selectate pe baza următoarelor criterii:
numărul de înregistrare (pentru persoane juridice) sau numărul de identificare (pentru persoanele fizice);
numele sau denumirea;
circumscripția teritorială;
perioada în care s-a inițiat procedura;
tipul de procedură (procedură de insolvență, procedură de supraveghere judiciară sau procedură de supraveghere nejudiciară);
caracterul procedurii (local, transfrontalier primar, transfrontalier secundar).
Rezultatele căutării sunt afișate cu un link „referință Registrul Comerțului”(Uzņēmumu reģistra izziņa), în care sunt disponibile toate informațiile din registrul de insolvență privind un anumit subiect, inclusiv documente scanate care conțin notificările administratorilor privind reuniunile creditorilor și ordinea de zi a acestora.
Pentru a vizualiza înregistrările efectuate în registrul de insolvenţă de la o anumită dată, folosiţi secţiunea Žurnāls. În mod automat sunt afișate înregistrările aferente zilei curente. Folosiți calendarul pentru a vizualiza înregistrările efectuate la alte date sau folosiți subsecțiunea Mēneša žurnāls pentru a selecta înregistrările în funcție de lună. Fiecare înregistrare conține un link „referință Registrul Comerțului” („Izziņa”) la informații detaliate privind anumite proceduri de insolvență.
Această secţiune („Statistika”) conţine diferite informaţii statistice legate de procedurile de insolvenţă şi supraveghere judiciară. Link-ul „referință Registrul Comerțului” (Uzņēmumu reģistra izziņa) oferă toate informaţiile cuprinse în registrul de insolvenţă privind un anumit subiect.
Istoricul registrului de insolvență din Letonia
Informațiile din registru datează din 1 ianuarie 2008.
Mai multe informații privind registrul de insolvență din Letonia
Agenția de stat pentru administrarea insolvenței
Registre de insolvenţă - Lituania
În Lituania nu există un registru separat al insolvenței. Puteți verifica statutul societăților pe site-ul internet al Registrului persoanelor juridice (Juridinių asmenų registras). Statutul societății din Registrul persoanelor juridice poate fi vizualizat gratuit.
Ultima actualizare: 29/07/2016
Registre de insolvenţă - Ungaria
Această secțiune vă oferă o imagine de ansamblu asupra registrelor de insolvență din Ungaria.
Ce oferă registrele de insolvență din Ungaria?
În Ungaria, instanțele locale (megyei bíróság) și Ministerul Justiției și Aplicării Legii (Igazságügyi és Rendészeti Minisztérium) sunt responsabile de administrarea datelor privind insolvența.
Registrul întreprinderilor (cégnyilvántartás)
Informațiile privind inițierea și finalizarea procedurilor de insolvență – și anume, privind lichidarea sau falimentul și privind lichidatorul – sunt incluse în Registrul întreprinderilor (Cégnyilvántartás).
Formularul electronic al acestui registru este administrat de Serviciul privind întreprinderile al Ministerului Justiției și Aplicării Legii (az Igazságügyi és Rendészeti Minisztérium Céginformációs Szolgálata).
Registrul întreprinderilor (Cégközlöny)
De la 1 ianuarie 2008, notificările de lichidare (felszámolási hirdetmény) au fost publicate în mod periodic pe site-ul web al Monitorului întreprinderilor (Cégközlöny) (acesta fiind actualizat, uneori, de mai multe ori pe zi).
Hotărârile dispuse (végzés) în ceea ce privește procedurile de faliment sunt disponibile pe site-ul web.
Informațiile accesate online nu sunt obligatorii din punct de vedere legal.
Este gratuit accesul la registrele de insolvență din Ungaria?
Da. Registrele includ:
inițierea procedurilor de insolvență
numărul de înregistrare (cégjegyzékszám)
sediul social (székhely)
adresa societății (telephely)
filiale (fióktelep)
Cum puteți căuta în registrele de insolvență din Ungaria
Puteți căuta în Registrul întreprinderilor în funcție de:
numărul de înregistrare, sau
denumirea societății, sau
De la începutul anului 2008, de asemenea, este posibilă efectuarea de căutări în site-ul web al Monitorului întreprinderilor, folosind denumirea societății sau numărul de înregistrare. Acesta furnizează toate datele financiare disponibile în legătură cu o societate, inclusiv statutul în cazul procedurii de insolvență.
Istoricul registrului de insolvență din Ungaria
De la 1 ianuarie 2008, notificările de lichidare au fost publicate în mod regulat pe site-ul web al Monitorului întreprinderilor (care, câteodată, este actualizat de mai multe ori pe zi).
Din iulie 1993, atunci când Sistemul național de informații privind întreprinderile și înregistrarea întreprinderilor (Országos Céginformációs és Cégnyilvántartási Rendszer) a devenit complet operațional, datele din registrul întreprinderilor au fost stocate în mod electronic de către instanțe.
Datele privind toate societățile pot fi căutate la orice instanțe, indiferent de locul de stocare.
Registre de insolvenţă - Malta
Registre de insolvenţă - Ţările de Jos
Această secțiune vă oferă o scurtă prezentare a registrului de insolvență din Țările de Jos.
Ce oferă registrul de insolvență din Țările de Jos?
În Țările de Jos, există trei tipuri de insolvență:
reeșalonarea datoriilor
Instanțele regionale sunt responsabile de hotărârile privind toate aceste tipuri de insolvență, și de menținerea datelor relevante în propriile registre. De asemenea, sunt responsabile de transmiterea (automatizată) a notificărilor de insolvență către Consiliul Corpului Magistraților, care folosește aceste notificări pentru Registrul Central al Insolvenței (CIR) privind falimentele și moratoriile.
CIR conține toate informațiile despre notificările de insolvență publicate, inclusiv:
denumirile societăților;
datele de identificare din registrul întreprinderilor;
detalii despre curatorul și administratorul judiciar;
toate notificările anterioare
CIR a fost înființat prin lege, prin urmare, informațiile incluse în acesta pot fi considerate ca fiind obligatorii din punct de vedere legal.
În afară de CIR, există, de asemenea, un Registru național pentru cazurile de reeșalonare a datoriilor (Landelijk Register Schuldsaneringen – LRS), care este administrat de unul dintre Consiliile de asistență juridică (Raden voor rechtsbijstand). Ca serviciu suplimentar (care nu este prevăzut prin lege), CIR conține, de asemenea, datele din LRS. Atât CIR, cât și LRS pot fi consultate online.
Precizări legale privind Registrul de insolvență din Țările de Jos
Registrul central de insolvență conține date referitoare la falimente, suspendarea plăților și anularea datoriilor pentru persoane fizice, și este gestionat de registrele locale de la diferite instanțe.
Este accesul gratuit la registrul de insolvență din Țările de Jos?
Nu există restricții privind accesul online la CIR.
Pentru utilizatorii profesioniști, este disponibil un serviciu consultabil online care permite refolosirea datelor.
Cum puteți căuta în registrul de insolvență din Țările de Jos
Persoanele fizice pot fi căutate numai după următoarele criterii:
• nume și data nașterii;
• nume, codul poștal și numărul locuinței;
• data nașterii, codul poștal și numărul locuinței.
Notificările de insolvență nu mai pot fi găsite în funcție de dată după trecerea unui interval de un an de la data publicării acestora. Societățile și entitățile juridice pot fi căutate după următoarele criterii:
• denumirea societății;
• numărul de identificare din registrul întreprinderilor;
• adresa.
Istoricul registrului de insolvență din Țările de Jos
CIR a fost înființat la data de 1 ianuarie 2005. Prin urmare, toate cazurile începute sau notificate după acea dată pot fi găsite în CIR.
Registrul Central de Insolvență din Țările de Jos
Ultima actualizare: 06/02/2015
Registre de insolvenţă - Portugalia
Această pagină vă oferă o scurtă prezentare a Registrului de insolvență din Portugalia.
Ce informații furnizează Registrul de insolvență?
Registrul de insolvență electronic furnizează următoarele informații:
numărul dosarului de insolvență;
instanța care soluționează dosarul de insolvență;
denumirea entității aflate în stare de insolvență;
identitatea administratorului judiciar;
termenul-limită pentru depunerea cererilor de admitere a creanțelor;
data la care a fost declarată insolvența.
Registrul electronic oferă informații detaliate cu privire la dosarele de insolvență (a se vedea cele de mai jos).
Există o taxă pentru consultarea registrului de insolvență din Portugalia?
Legislația privind Registrul de insolvență
Registrul de insolvență din Portugalia este reglementat de articolul 38 din Codul privind insolvența și redresarea întreprinderilor (Código da Insolvência e da Recuperação de Empresas), adoptat prin Decretul-Lege nr. 53/2004 din 18 martie 2004, modificat de Legea nr. 16/2012 din 20 aprilie 2012.
Ultima actualizare: 15/11/2013
Registre de insolvenţă - Slovenia
Registre de insolvenţă - Finlanda
Această pagină vă oferă informații referitoare la registrul privind insolvabilitatea din Anglia și Țara Galilor.
Ce oferă Serviciul privind insolvabilitatea din Anglia și Țara Galilor?
Serviciul privind insolvabilitatea din Anglia și Țara Galilor este însărcinat, în temeiul dispozițiilor legislative, să țină registrele privind insolvabilitatea, restricțiile impuse societăților aflate în faliment și restricțiile impuse debitorilor. „Registrul privind insolvabilitatea” (Individual Insolvency Register) reunește aceste registre și conține informații privind:
falimentele aflate în curs sau a căror procedură s-a încheiat în ultimele 3 luni;
acțiunile de reducere a creanțelor aflate în curs sau care s-au încheiat în ultimele 3 luni;
acordurile voluntare (Individual Voluntary Arrangements) și acordurile voluntare accelerate (Fast-Track Voluntary Arrangements) în curs de negociere sau care s-au încheiat în ultimele 3 luni;
hotărârile – inclusiv cele cu caracter provizoriu - privind restricțiile impuse societăților aflate în faliment sau angajamentele asumate de acestea;
hotărârile – inclusiv cele cu caracter provizoriu - privind restricții impuse debitorilor sau angajamente asumate de acestea.
Este gratuit accesul la registrul privind insolvabilitatea în Anglia și Țara Galilor ?
Cum se caută în registrul privind insolvabilitatea din Anglia și Țara Galilor
Registrul poate fi accesat de pe site-ul Serviciului privind insolvența, folosind rubrica „Find someone”. Puteți căuta în registru după numele persoanei sau denumirea societății comerciale, făcând clic pe linkul pentru registrul privind insolvabilitatea.
Istoricul Serviciului privind insolvabilitatea din Anglia și Țara Galilor
Serviciul privind insolvabilitatea este o agenție executivă a Ministerului întreprinderilor, inovației și competențelor (Department for Business, Innovation and Skills) care, prin intermediul administratorului judiciar (official receiver):
administrează si investighează cazurile de insolvabilitate, persoanele care fac obiectul unei hotărâri de reducere a creanțelor, societățile și parteneriatele aflate în lichidare judiciară, pentru a stabili cauza insolvabilității;
acționează ca mandatar/lichidator atunci când nu este numit un practician în insolvență din sectorul privat;
acționează ca mandatar și supervizor în cadrul acordurilor voluntare și accelerate.
De asemenea, serviciul:
transmite rapoarte privind fapte ilegale comise de persoanele care fac obiectul unei hotărâri de reducere a creanțelor sau de către directori;
sancționează directorii inapți în toate cazurile de faliment al societăților;
este însărcinat cu hotărârile privind falimentele și cu societățile aflate în faliment, precum și cu hotărârile prin care se impun restricții debitorilor și cu angajamentele acestora în materie de restricții;
autorizează administratorii judiciari și reglementează această profesie;
evaluează și plătește indemnitățile legale în caz de concedieri atunci când angajatorul este declarat insolvabil;
oferă servicii de contabilitate și de investiții fondurilor care gestionează active aflate în faliment/lichidare;
efectuează anchete confidențiale privind anumite societăți dacă acest lucru este în interes public;
oferă ministerelor și altor servicii din administrația publică consiliere în materie de insolvabilitate și de concedieri, precum și în legătură cu alte aspecte conexe;
furnizează publicului informații în materie de insolvabilitate, de concediere și de investigații, prin intermediul site-ului său, al publicațiilor și al serviciului de informare (Insolvency Enquiry Line).
Denegare de responsabilitate a Registrului privind insolvabilitate din Anglia și Țara Galilor:
Pe site-ul registrului se menționează:
„Deși s-au depus toate eforturile ca informațiile oferite să fie exacte, pot exista greșeli. În cazul în care identificați informații care par a fi incorecte sau omisiuni, vă rugăm să ne informați utilizând linkurile pentru feedback ale acestui site, astfel încât să putem analiza problema în cauză și să efectuăm corecturile necesare în baza de date.
Serviciul privind insolvabilitatea nu răspunde pentru erorile sau omisiunile provocate din neglijență sau de altă natură. Vă rugăm să rețineți că Serviciul privind insolvabilitatea și administratorii judiciari nu furnizează consiliere juridică sau financiară. Dacă aveți nevoie de astfel de consiliere, vă puteți adresa Biroului de consiliere pentru cetățeni (Citizen's Advice Bureau), unui avocat, unei contabil, unui practician în insolvență, unui consultant financiar sau unui centru de consiliere financiară.
Registrul privind insolvabilitatea este un registru public, iar Serviciul privind insolvabilitatea nu avizează și nu face comentarii în legătură cu utilizarea datelor din registru de către terți”.
Serviciul privind insolvabilitatea
Registrul privind insolvabilitatea
Ultima actualizare: 04/12/2015
Registre de insolvenţă - Irlanda de Nord
Această pagină vă oferă informații referitoare la Registrul de insolvență al persoanelor pentru Irlanda de Nord.
Ce informații oferă Registrul de insolvență din Irlanda de Nord?
În Irlanda de Nord, nu există un registru de insolvență. Serviciul instanțelor din Irlanda de Nord deține informații cu privire la persoanele care au fost declarate în stare de faliment în ultimii 10 ani. Aceste informații sunt păstrate într-o bază de date online, în care publicul poate efectua căutări contra cost. Mai multe informații privind această facilitate de căutare online pentru falimente se pot găsi pe site-ul web al Serviciului instanțelor din Irlanda de Nord.
Departamentului pentru întreprinderi, comerț și investiții (Online DETI) se ocupă de chestiunile privind insolvabilitatea.
Scopul și rolul Serviciului de insolvență este:
de a administra și de a investiga afacerile persoanelor aflate în stare de faliment și a societăților în procedură de lichidare obligatorie
de a stabili motivele insolvabilității
de a se ocupa de decăderea din drepturi a directorilor societăților falimentare
de a trata orice activitate frauduloasă în gestionarea societăților falimentare
de a reglementa domeniul insolvabilității
de a opera conturile de insolvabilitate
de a formula legislația și politica privind insolvabilitatea pentru Irlanda de Nord
Online DETI este deținut și administrat de către Departamentul pentru întreprinderi, comerț și investiții.
Este accesul la Online DETI din Irlanda de Nord gratuit?
Cum puteți căuta în Online DETI din Irlanda de Nord
Registrul de insolvența ține în prezent registre actualizate privind: Individual Voluntary Arrangements (IVAs – acorduri voluntare individuale) și Fast-track Voluntary Arrangements (FTVAs – acorduri voluntare accelerate), Bankruptcy Restrictions Orders sau Undertakings (BROs / BRUs – restricții impuse persoanei care face obiectul falimentului prin ordonanță sau angajamente ale persoanei care face obiectul falimentului în materie de restricții), Debt Relief Orders (DROs – ordonanțe privind șergerea de datorie) și Debt Relief Restriction Orders sau Undertakings (DRROs / DRRUs – restricții impuse debitotului prin ordonanță sau angajamente ale debitorului în materie de restricții).
Puteți căuta o persoană online în registrele IVA, DRO, DRRO și DRRU .
Mai multe informații privind registrele de insolvență pot fi găsite aici.
Serviciul instanțelor din Irlanda de Nord
Ultima actualizare: 14/08/2017
Registre de insolvenţă - Scoţia